The King's Speech

La Parolado de la Reĝo estas brita biografia filmo el 2010, reĝisorita de Tom Hooper. Colin Firth ludas la rolon de Reĝo Georgo la 6-a de Britio, kiu venkas sian balbutadon helpe de kompata terapiisto. La filmo gajnis kvar Akademiajn Premiojn en 2011: Plej Bona Filmo, Plej Bona Reĝisoro, Plej Bona Aktoro kaj Plej Bona Origina Scenaro.

 Intrigo 
Albert (Colin Firth), konata al sia familio kiel "Bertie", suferas de severa balbutado, kaj la brita reĝa familio pridubas lian taŭgecon kiel heredonto de la trono. Liaj parolproblemoj estas tenataj sekretaj de la publiko, sed malkaŝiĝas kiam li estas vokita por doni sian unuan publikan paroladon.

Kiam lia plej aĝa frato Eduardo abdikas la tronon en 1936 post la morto de ilia patro, Bertie kontraŭvole konsentas iĝi Reĝo de la Brita Imperio. Li prenas la nomon Georgo la 6-a. Samtempe, li renkontas parolterapeŭton Lionel Louge (Geoffrey Rush), kiu, per siaj netradiciaj metodoj, provas trovi solvon por la balbutado de la reĝo.

Britio alfrontas novan mondmiliton, kaj ĉio atingas sian kulminon kiam la nova reĝo devas doni la paroladon de sia vivo - por enstampi forton kaj kuraĝon en la tutan nacion.

 Eksteraj ligiloj 


 Flickr aro de fotoj de filmado en Southwark, Londono

 Reĝo Georgo la 6-a alparolas la nacion ĉe la BBCaj Arkivoj

Kategorio:BAFTA premiitaj filmoj
Kategorio:Akademia Premio por plej bona filmo
Kategorio:Filmoj de FilmNation Entertainment
Kategorio:Londono en filmoj
Kategorio:Filmoj pri amikeco
Kategorio:Britaj biografiaj filmoj
Kategorio:Filmoj aperintaj en 2010